অপর্ণা সেনের সঙ্গে বাবা কমল হাসানের অজানা রোমান্সের কাহিনী বললেন শ্রুতি!

ওয়েব ডেস্ক: প্রখ্যাত অভিনেতা কমল হাসান(Kamal Haasaan)-কন্যা অভিনেত্রী শ্রুতি হাসান(Shruti Haasaan)সম্প্রতি এক সাক্ষাৎকারে অভিনেত্রী অপর্ণা সেনে(Aparna Sen)র সঙ্গে বাবার রোমান্স-কাহিনী শুনিয়েছেন।
প্রসঙ্গত, অভিনয়ের পাশাপাশি কমল বিভিন্ন ভাষায় যথেষ্ট পারদর্শী। হিন্দি ভাষা ছাড়াও বিভিন্ন দক্ষিণী ভাষায় এমন কি ফরাসি ভাষাতেও অভিনেতা যথেষ্ট সাবলীল। শুধু তাই নয় বাংলা ভাষাও তিনি শিখতে পিছপা হননি। কিন্তু কিভাবে তিনি বাংলা শিখেছিলেন সেই তথ্যই সামনে এনেছে কন্যা শ্রুতি। তিনি জানান বাবা একসময় অপর্ণা সেনের প্রেমে পড়েছিলেন। তাকে ইমপ্রেস করতে বাংলা শিখেছিলেন। তিনি সিনেমার জন্য বাংলা শেখেননি।

আরও পড়ুন:শাহরুখের মন্নতে আশ্রয় নিল পথকুকুর!

উল্লেখ্য কমল হাসান ১৯৭৭ সালে ‘কবিতা'(Kabita) নামে একটি বাংলা ছবিতে অভিনয় করেছিলেন মালা সিনহার সঙ্গে। শ্রুতি আরো জানান বাবার তৈরি ‘হে রাম'(Hey Ram) ছবিতে রানী মুখার্জি(Rani Mukherji)র চরিত্রটির নাম রেখেছিলেন ‘অপর্ণা'(Aparna)। চরিত্রটি ছিল একটি বাঙালি মহিলার। জানা যায় এটি নাকি কমল হাসানের অপর্ণা সেনের প্রতি ভালোবাসার প্রতিফলন।

অপর্ণা সেন একজন দক্ষ বাঙালি অভিনেত্রী ও পরিচালক। ছক বাধা জীবনের বিশ্বাসী নন অপর্ণা সেন। তার জীবন এবং কাজে মুক্ত চিন্তাভাবনার প্রকাশ পাওয়া যায়। তিনি একজন রাজনীতির সচেতন শিল্পী। সমাজের বিভিন্ন বিষয় নিয়ে তাকে এগিয়ে আসতে দেখা যায়। সত্যরের দশকের গোড়ায় অপর্ণা সেন বিয়ে করেছিলেন সঞ্জয় সেনকে। কন্যা সন্তানের মা-ও হয়েছিলেন। কিন্তু সে সম্পর্ক টেকেনি। পরে মুকুল শর্মার সঙ্গে তিনি সংসার শুরু করেছিলেন। তাদেরই কন্যা সন্তান অভিনেত্রী কঙ্কনা সেন শর্মা। সেখানেও বিচ্ছেদ। ৯০ এর দশকের গোড়ায় ১৯৯৩ সালে অপর্ণা সেন বিয়ে করেছিলেন কল্যাণ রায়কে।